Daniel Francis Walsh

Daniel Francis Walsh (født 2. oktober 1937 i San Francisco i California i USA) er emeritert katolsk biskop av Santa Rosa i California.

Liv og virke

Prest
Daniel Francis Walsh ble presteviet den 30. mars 1963 for erkebispedømmet San Francisco.

Hjelpebiskop i San Francisco
Pave Johannes Paul II utnevnte ham den 30. juni 1981 til hjelpebiskop i San Francisco og titulærbiskop av Tigias. Erkebiskopen av San Francisco, John Raphael Quinn, bispeviet ham den 24. september samme år; medkonsekratorer var Michael Hughes Kenny, biskop av Juneau, og Joseph Anthony Ferrario, hjelpebiskop i Honolulu.

Biskop av Reno-Las Vegas
Den 3. juni 1987 ble han utnevnt til biskop av Reno-Las Vegas, og han ble innsatt i embedet den 6. august samme år.

Biskop av Las Vegas
Ved ovennevntge bispedømmes deling ble han den 21. mars 1995 utnevnt til biskop av Las Vegas, og innført i embedet 28. juli samme år.

Biskop av Santa Rosa i California
Den 11. april 2000 ble han utnevnt til biskop av Santa Rosa in California og innført i embedet den 22. mai samme år.

I august 2006 anbefalte Sonoma County Sheriff's Office at biskop Walsh burde siktes for åha unnlatt å rapportere overgrep mot barn foretatt av presten Francisco Ochoa, som tidligere hadde tilstått sine handlinger overfor biskopen. I løpet av tiden da msgr Walsh var pålagt ved lov å rapportere forbrytelser innen en knapp frist, og ikke gjorde det, flyktet Ochoa til Mexico og unngikk rettsforfølgelse. Loven i delstaten California krever at en person som mottar informasjon om seksuelle krenkelser, innen 36 timer må varsle de relevante myndigheter. Det ble oppnådd et forlik med distriktsadvokatens kontor der biskop Walsh gikk med på fire måneders counselling i stedet for påtale. Hadde forliket ikke blitt oppnådd, ville det ført til den første sivile rettssak mot en amerikansk biskop for manglende rapportering av seksualforbrytelser.

Den 30. juni 2011 innvilget pave Benedikt XVI at han trådte tilbake fra dette embedet i en alder av 73 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Kardinal Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1773
 Pave Pius VIII (1761-1830) *1800
 Pave Pius IX (1792-1878) *1827
 Kardinal Alessandro Franchi (1819-1878) *1856
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1884
 Kardinal Basilio Pompilj (1858-1931) *1913 
 Kardinal Adeodato Giovanni Piazza (1884-1957) *1930
 Kardinal Luigi Raimondi (1912-1975) *1954
 Erkebiskop John Raphael Quinn (1929-2017) *1967
 Biskop Daniel Francis Walsh (1937-) *1981

Referanser 

Katolske biskoper fra USA
Linjen Rebiba
Personer fra San Francisco